Diari Oficial de la Generalitat Valenciana


Sumari del DOGV 7421, del 11-12-2014 (2014/11043)

Resolució de 2 de desembre de 2014, de la Direcció General d'Avaluació Ambiental i Territorial, per la qual s'ordena la publicació de l'informe ambiental i territorial estratègic corresponents a l'expedient 080/14-EAE València.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7421

Data del DOGV
:   11-12-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/11543


Data del document
:   02-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * València
    * impacte ambiental

Resolució de 2 de desembre de 2014, de la Direcció General d'Avaluació Ambiental i Territorial, per la qual s'ordena la publicació de l'informe ambiental i territorial estratègic corresponents a l'expedient 080/14-EAE València. [2014/11961]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana l'informe ambiental i territorial estratègic corresponent a l'expedient 080/14-EAE València.  
«Informe ambiental i territorial estratègic  
Número d'expedient: 080/3031-LPM.  
Títol: pla de reforma interior modificatiu Pedro Cabanes.  
Promotor: Ajuntament de València.  
Autoritat substantiva: Comissió Territorial d'Urbanisme i Ajuntament de València.  
Localització: València (València).  
La comissió ambiental va adoptar l'acord sobre la necessitat de sotmetre a avaluació ambiental estratègica el pla de reforma interior modificatiu Pedro Cabanes a València, en la sessió celebrada el 21 de novembre de 2014.  
  
Antecedents  
Amb data 16 d'octubre de 2014 ha tingut entrada, en el Servici d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica del pla de reforma interior modificatiu Pedro Cabanes, del municipi de València, acompanyada d'esborrany del pla esmentat.  
  
Documentació presentada  
La sol·licitud d'inici, remesa pel Servici de Planejament de l'Ajuntament de València, s'acompanya d'esborrany del Pla i de document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta únicament en format paper.  
  
Planejament vigent  
El planejament municipal vigent consistix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per acord del Consell de 30 de desembre de 1988 (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/5285-UNX).  
  
  
Antecedents del pla de reforma interior modificatiu Pedro Cabanes  
L'homologació i el pla de reforma interior Pedro Cabanes van ser aprovats el 23 de setembre de 2005 per la resolució del conseller de Territori i Habitatge. L'àmbit d'actuació té la classificació de sòl urbà i comprén una illa de cases rectangular d'uns 9.645 m² entre els carrers Zamora, Pedro Cabanes, Domingo Gómez i camí de Montcada, al barri de Torrefiel de la ciutat de València.  
  
Els objectius del pla de reforma interior es proposen modificar l'ordenació de l'illa urbana abans citada i canviar l'ús global industrial previst pel PGOU vigent a residencial, i substituir la prevista edificació industrial en illa densa per a localitzar, en este mateix espai, dos blocs d'edificació residencial semblants a les de l'entorn, una nova zona verda i un vial que separe l'àrea residencial de la gasolinera contigua.  
Els actes administratius corresponents al procediment d'adjudicació del programa van ser objecte de recurs en seu contenciosa administrativa i per Sentència de 25 de gener de 2011, del Tribunal Superior de Justícia de la Comunitat Valenciana es declaren nuls, entre altres, els acords relatius a l'homologació i aprovació definitiva del pla de reforma interior. El 16 de gener de 2014, el Tribunal Suprem confirma esta sentència i el pla de reforma interior executat és declarat nul.  
  
  
El pla de reforma interior: objecte i justificació  
L'objectiu i justificació del pla de reforma interior ara presentat és «redactar un instrument d'ordenació de caràcter estructural que afecte únicament l'àmbit descrit i l'abast del qual es limite a dictar les disposicions normatives necessàries per a donar cobertura legal tant a l'obra executada com a la que es troba en curs, tant d'urbanització com d'edificació, mantenint en la mesura que es puga les determinacions contingudes en el planejament vigent».  
  
Possibles efectes sobre el medi ambient  
Realitzat l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament del pla de reforma interior proposat no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta del Servici Territorial d'Urbanisme de València i del Servici d'Ordenació del Territori en la seua condició d'administracions públiques afectades.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme de València emet un informe en data 20 de novembre de 2014 en què manifesta que, des de la visió de les competències urbanístiques d'eixe Servici, el pla de reforma ara proposat no pareix que tinga un efecte significatiu sobre el medi ambient. En el mateix sentit es pronuncia en l'informe de 19 de novembre de 2014 el Servici d'Ordenació del Territori.  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/ 42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que establix la legislació d'avaluació ambiental.  
Atesa la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'Avaluació Ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 16 d'octubre de 2014, i de conformitat amb la disposició transitòria primera, apartat segon, de la mencionada llei, la tramitació ambiental es durà a terme d'acord amb la Llei 5/2014 LOTUP.  
  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que el pla de reforma interior avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural i, consultat respecte d'això el Servici Territorial d'Urbanisme de València i el Servici d'Ordenació del Territori es pot concloure que el pla de reforma no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atés el que establix l'article 51.2.b de la LOTUP, i ja que el pla de reforma interior avaluat no té efectes significatius en el medi ambient i el territori i se sotmet al procediment simplificat d'avaluació:  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del pla de reforma interior modificatiu Pedro Cabanes, del municipi de València, d'acord amb els criteris de l'annex VIII de la LOTUP, perquè no té efectes significatius sobre el medi ambient, i correspon continuar la tramitació del pla especial d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i la producció dels efectes que li són propis cessarà si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla de reforma interior en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que antecedix, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat al pla de reforma interior modificatiu Pedro Cabanes a València per considerar que no té efectes significatius en el medi ambient.  
Notificar als interessats que en contra de la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa li notifique per al seu coneixement i efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 21 de novembre de 2014.- El secretari de la Comissió d'Avaluació Ambiental: José del Valle Arocas.»  
  
València, 2 de desembre de 2014.- El director general d'Avaluació Ambiental i Territorial: Juan Giner Corell.